laion/Wikipedia-Exotic huggingface dataset:
স্মৃতি ঝা

স্মৃতি ঝা (জন্ম: ২৬ ফেব্রুয়ারি ১৯৮৬) হচ্ছেন একজন ভারতীয় টেলিভিশন অভিনেত্রী, যিনি ভারতীয় ধারাবাহিক নাটকে অভিনয় করেন। তিনি ডিজনি চ্যানেলের শিশুতোষ নাটক ধুম মাচাও ধুমে মালিনী শর্মার ভূমিকায় অভিনয় করার মাধ্যমে অভিনয় জগতে আত্মপ্রকাশ করেন। এনডিটিভিতে প্রচারিত ধারাবাহিক জ্যোতি-এ সুধা শর্মার চরিত্রে অভিনয় করার মাধ্যমে স্মৃতি অধিক জনপ্রিয়তা অর্জন করেন। তিনি বর্তমানে জি টিভির জনপ্রিয় নাটক কুমকুম ভাগ্যতে প্রজ্ঞ্যা নামক প্রধান চরিত্রে অভিনয় করেন। তিনি নেপালের কাঠমান্ডুতে অবস্থিত আধুনিক ভারতীয় স্কুল এবং পরবর্তীতে দিল্লি পাবলিক স্কুল থেকে শিক্ষা লাভ করেন। তার পরিবারের সদস্যরা তাকে তার ডাক নাম ঝালি, তিতু নামে ডাকে। অন্যদিকে, বিনোদন শিল্পে তার বন্ধুরা তাকে চাশমিশ, ফুজ্ঞি, হাওয়া হাওয়াই, লেডি মোগাম্বো ইত্যাদি নামে ডেকে থাকে। কিন্তু তার সবচেয়ে আকর্ষণীয় নামটি তিনি তার ইন্সটাগ্রামের প্রোফাইল নাম দিয়েছেন, যেটি হচ্ছে "পাগল অরাত"। স্মৃতি ঝা হচ্ছেন একজন সূক্ষ্ম কবি। তার অভিনীত নাটক দিল সে দি দুয়া... সৌভাগ্যবতী ভব? এবং বালিকা বধুর জন্য তিনি নিজেই নিজের বেশ কয়েকটি সংলাপ লিখেছিলেন। "Didn't leave Saubhagyavati Bhava for Balika Vadhu: Sriti Jha"। The Times of India। সংগ্রহের তারিখ ১৭ ডিসেম্বর ২০১৫।  "Sriti Jha Television Actress"। television। ২০১৬-১২-২৩। ২০১৬-১২-২৪ তারিখে মূল থেকে আর্কাইভ করা। সংগ্রহের তারিখ ২০০৬-১২-২৩।  "Kumkum Bhagya's Sriti Jha turns 31; here are 6 times the actress looked completely different from her onscreen image"। Times of India। ২০১৭-০২-২৭। সংগ্রহের তারিখ ২০১৭-০৬-৩০।  "I have no time for love: Sriti Jha"। India Times। সংগ্রহের তারিখ ১৪ ফেব্রুয়ারি ২০১৫।  "Zee Rishtey Awards 2014 Complete List Of Winners"। FilmiBeat। সংগ্রহের তারিখ ১৫ ডিসেম্বর ২০১৪।  "Kumkum Bhagya star Sriti won the lead actress award"। Indian Express। সংগ্রহের তারিখ ৫ ডিসেম্বর ২০১৫।  "Best Win for Abhi Pragya at Zee Rishtey awards 2015"। India Today। সংগ্রহের তারিখ ৭ ডিসেম্বর ২০১৫।  "Television Style Awards 2015: Full list of winners"। Bollywood Life। সংগ্রহের তারিখ ৪ মে ২০১৫।  "list of winners from Zee Gold awards 2016"। tellychakkar। সংগ্রহের তারিখ ১০ জুন ২০১৬।  "Sriti Jha Steals the show with three awards"। Bollywoodlife। সংগ্রহের তারিখ ৬ ফেব্রুয়ারি ২০১৭।  "gr8 women's Awards 2016"। GR8 TV Magazine। সংগ্রহের তারিখ ১৯ মার্চ ২০১৬।  "Bollystar Awards 2017"। Wiki Pedia। সংগ্রহের তারিখ ৮ আগস্ট ২০১৭।  "Sriti Jha flaunt her trophies"। Bollywood Life।  উইকিমিডিয়া কমন্সে স্মৃতি ঝা সংক্রান্ত মিডিয়া রয়েছে। টুইটারে স্মৃতি ঝা ইন্সটাগ্রামে স্মৃতি ঝা ইন্টারনেট মুভি ডেটাবেজে স্মৃতি ঝা (ইংরেজি)
বিজয় কেতন জাদুঘর

বিজয় কেতন জাদুঘর বাংলাদেশের ঢাকা ক্যান্টনমেণ্টে অবস্থিত যা মুক্তিযুদ্ধ, মুক্তিযোদ্ধা এবং বীরত্বসূচক খেতাবপ্রাপ্তদের স্মরণে নির্মিত। ২০০০ সালের ২১ নভেম্বর প্রধানমন্ত্রী শেখ হাসিনা জাদুঘরটি উদ্বোধন করেন। বিজয় কেতন জাদুঘরের মূলমন্ত্র হচ্ছে অতীতকে শ্রদ্ধা কর, ভবিষ্যতকে আলোকিত কর। এ জাদুঘরের ছয়টি গ্যালারিতে মুক্তিযুদ্ধে ব্যবহৃত বাংলাদেশের সামরিক যোদ্ধাদের নানা কীর্তি, স্মৃতিস্মারক, সেক্টর কমান্ডারদের আলোকচিত্র ও পরিচিতি, মুক্তিযোদ্ধাদের ব্যবহৃত রাইফেল, কামান, বীরশ্রেষ্ঠ হামিদুর রহমানের বহনের কফিন ইত্যাদি প্রদর্শন করা হয়। জাদুঘরের সামনে সাতজন বীরশ্রেষ্ঠের ভাস্কর্য ও সংগ্রাম থেকে স্বাধীনতা নামে দীর্ঘ মুরাল বা দেয়াল চিত্র আছে। এই জাদুঘরটির প্রদর্শনীয় সামগ্রীর মধ্যে রয়েছে বাংলাদেশের ঐতিহাসিক পটভূমি, আগরতলা ষড়যন্ত্র মামলায় আটক বঙ্গবন্ধু শেখ মুজিবুর রহমানের বন্দিশালা। এগুলির নামকরণ হয়েছে ‘হল অফ ফেম’। তাছাড়া এখানে প্রদর্শিত হচ্ছে বাংলাদেশের সংবিধানের মূলকপি, জাতীয় পতাকা, বাংলাদেশের মানচিত্র এবং ধাতুপাতে খোদাইকৃত জাতীয় সঙ্গীত। জাদুঘরের মূল ফটকে স্থাপিত হয়েছে সাত জন মুক্তিযোদ্ধার একটি সম্মিলিত ভাস্কর্য। এদের একজন হলেন বাংলাদেশের পতাকাবাহী এক নারী। এই বিশেষ ভাস্কর্যটিকে বিজয় কেতন বলা হয়। বুধবার ব্যতীত বৃহস্পতি থেকে মঙ্গলবার বিকাল ৩টা থেকে রাত ৮টা পর্যন্ত, শনিবার ১০টা থেকে দুপুর ১২টা এবং বিকাল ৩টা থেকে রাত ৮টা পর্যন্ত বিজয় কেতন মুক্তিযুদ্ধ জাদুঘর খোলা থাকে। http://www.jugantor.com/old/out-of-home/2014/03/25/80886
ইউজিন চ্যাপলিন

ইউজিন অ্যান্থনি চ্যাপলিন (ইংরেজি: Eugene Anthony Chaplin; জন্ম: ২৩ আগস্ট, ১৯৫৩) হলেন একজন রেকর্ডিং প্রকৌশলী এবং প্রামাণ্যচিত্র নির্মাতা। তিনি অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের পুত্র। তার নাম রাখা হয় তার মাতামহ নোবেল ও পুলিৎজার পুরস্কার বিজয়ী ইউজিন ওনিলের নামানুসারে। ইউজিনের পিতা চার্লি চ্যাপলিন ছিলেন একজন চলচ্চিত্র অভিনেতা ও নির্মাতা। তার মাতা উনা ওনিল ছিলেন চার্লির চতুর্থ স্ত্রী। চার্লির বিরুদ্ধে কমিউনিস্ট আন্দোলনের সাথে সম্পৃক্তরার অভিযোগ ওঠলে তার যুক্তরাষ্ট্রে প্রবেশাধিকার নিষিদ্ধ হয় এবং তিনি সুইজারল্যান্ডে বসবাস শুরু করেন। সেখানেই ইউজিনের জন্ম হয়। ইউজিন সুইজারল্যান্ডের ভেভেতে অনুষ্ঠিত আন্তর্জাতিক কমেডি চলচ্চিত্র উৎসবের সভাপতি এবং ২০১২ সালে তিনি ভদ্রেউইল ডরিয়ন সার্কাসের জুরি হিসেবে দ্বায়িত্ব পালন করেন। তিনি তার পিতা চার্লি চ্যাপলিনকে নিয়ে প্রামাণ্যচিত্র চার্লি চ্যাপলিন: আ ফ্যামিলি ট্রিবিউট নির্মাণ করেন। এই প্রামাণ্যচিত্র চার্লির সুইজারল্যান্ডের কর্সিয়ের সুর ভেভের বাড়ির কিছু পূর্বে অদেখা চিত্র দেখা যায়। এছাড়া তিনি চ্যাপলিনের সঙ্গীত জীবন নিয়ে বর্ণনামূলক সঙ্গীতধর্মী স্মাইল নির্মাণ করেন। রেকর্ডিং প্রকৌশলী হিসেবে তিনি দ্য রোলিং স্টোন্‌স, ডেভিড বোই, ও কুইন সঙ্গীতদলের সাথে কাজ করেছেন। চ্যাপলিন পরিবার Chaplin in the Sound Era: An Analysis of the Seven Talkies - Page 230 Eric L. Flom - 1997 "My dad, Charlie Chaplin"। বিবিসি নিউজ (ইংরেজি ভাষায়)। ১৮ এপ্রিল ২০১৭। সংগ্রহের তারিখ ২৪ ডিসেম্বর ২০১৭।  "Eugene Chaplin - son of legendary Charlie Chaplin - in Vaudreuil-Dorion this summer for international circus competition"। মন্ট্রিয়ল গেজেট (ইংরেজি ভাষায়)। ১৩ ফেব্রুয়ারি ২০১২। সংগ্রহের তারিখ ২৪ ডিসেম্বর ২০১৭।  Thomas, David (২৬ ডিসেম্বর ২০০২)। "When Chaplin played father"। দ্য টেলিগ্রাফ (ইংরেজি ভাষায়)। সংগ্রহের তারিখ ২৪ ডিসেম্বর ২০১৭।  Petruska, Igor (অক্টোবর ১১, ২০০২)। "Interview with Eugene Chaplin - famous son of the famous father"। mp3.box.sk (ইংরেজি ভাষায়)। সেপ্টেম্বর ২৪, ২০০৬ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৭।  ইন্টারনেট মুভি ডেটাবেজে ইউজিন চ্যাপলিন (ইংরেজি)
ডমিনো তত্ত্ব

আন্তর্জাতিক সম্পর্কে 'ডমিনো তত্ত্ব' বহুল প্রচলিত একটা তত্ত্ব। যুক্তরাষ্ট্র পঞ্চাশের দশকে প্রথমবারের মতো এই তত্ত্বের কথা প্রচার করেছিল। পঞ্চাশের দশকে ইন্দোচীনে যখন সমাজতন্ত্রীরা একের পর এক রাষ্ট্রে ক্ষমতাসীন হচ্ছিল, তখন যুক্তরাষ্ট্র এই 'ডমিনো তত্ত্ব'র কথা প্রচার করেছিল।এর উদ্দেশ্য ছিল একটাই, সমাজতন্ত্রীদের ঠেকাতে সামরিক হস্তক্ষেপ। ডমিনো তত্ত্বে বলা হয়েছে, কোনো একটি রাষ্ট্রে যদি সমাজতন্ত্রীরা ক্ষমতাসীন হয়, তাহলে পাশের রাষ্ট্রটিও সমাজতন্ত্রীদের দখলে চলে যাবে। অনেকগুলো তাস যদি দাঁড় করিয়ে রাখা যায়, একটিকে টোকা দিয়ে ফেলে দিলে এক এক করে পাশের তাসগুলোও পড়ে যাবে। এটাই হচ্ছে ডমিনো তত্ত্বের মূল কথা। এর অর্থ পরিষ্কার, সমাজতন্ত্রের প্রসার ঠেকাও! ভিয়েতনাম যুদ্ধ(১৯৫৫-১৯৭৫) এবং স্নায়ুযুদ্ধের সময়ও যুক্তরাষ্ট্র এই ডমিনো তত্ত্ব প্রয়োগ করেছিল। মার্কিন প্রেসিডেন্ট ডোয়াইট ডি. আইজেনহাওয়ার ১৯৫৪ সালের ৭ এপ্রিল এক সংবাদ সম্মেলনে ইন্দোচিনে কমিউনিজমের কথা উল্লেখ করার সময় তত্ত্বটি বর্ণনা করেছিলেন: অবশেষে, আপনার বিস্তৃত বিবেচনার বিষয় রয়েছে যা আপনি "পতনশীল ডমিনো" নীতিটিকে অনুসরণ করতে পারেন। আপনার কাছে ডোমিনোদের একটি সারি রয়েছে, আপনি প্রথমটির উপর চাপ দিচ্ছেন এবং শেষটির কী হবে তা নিশ্চিত যে এটি খুব দ্রুত শেষ হয়ে যাবে। সুতরাং আপনি একটি বিচ্ছেদের সূচনা করতে পারেন যার সবচেয়ে গভীর প্রভাব থাকবে। "The Quotable Quotes of Dwight D. Eisenhower"। National Park Service। ডিসেম্বর ৫, ২০১৩। ২০১৩-০৩-২৮ তারিখে মূল থেকে আর্কাইভ করা। সংগ্রহের তারিখ ২০১৩-১২-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডাইবেঞ্জোথায়োফিন

ডাইবেঞ্জোথায়োফিন (DBT) হল এমন একটি সালফার-ঘটিত জৈব যৌগ যাতে দুটি বেঞ্জিন বলয় একটি কেন্দ্রীয় থায়োফিন বলয়ের সঙ্গে যুক্ত। এটি একটি বর্ণহীন কঠিন পদার্থ যা রাসায়নিকভাবে অ্যান্থ্রাসিনের অনুরূপ। এই ত্রি-বলয়বিশিষ্ট হেটেরোসাইকেল এবং বিশেষ করে ইহার অ্যালকিল প্রতিস্থাপিত সঞ্জাত যৌগগুলি পেট্রোলিয়ামের অপেক্ষাকৃত ভারী পৃথকাংশে ব্যাপকভাবে লভ্য। ডাইবেঞ্জোথায়োফিন অ্যালুমিনিয়াম ট্রাইক্লোরাইডের উপস্থিতিতে বাইফিনাইলের সঙ্গে সালফার ডাইক্লোরাইডের বিক্রিয়ায় প্রস্তুত করা হয়। লিথিয়ামের দ্বারা বিজারণের ফলে একটি C-S বন্ধন ছিন্ন হয়। S-জারণের ফলে জনিতৃ ডাইবেঞ্জোথায়োফিনের চেয়েও বেশি মুক্তিপ্রিয় সালফোন তৈরি হয়। বিউটাইল লিথিইয়ামের সংগে এই হেটেরোসাইকেলটি  4 ও 6 নং অবস্থানে.ধাপে ধাপে লিথিয়েশন ঘটায়। Teh C. Ho "Deep HDS of diesel fuel: chemistry and catalysis" Catalysis Today 2004, Volume 98, pp. 3-18. ডিওআই:10.1016/j.cattod.2004.07.048 L. H. Klemm, Joseph J. Karchesy "Dibenzothiophene from biphenyl and derivatives" Journal of Heterocyclic Chemistry, 1978, Volume 15 Issue 4, Pages 561 - 563. ডিওআই:10.1002/jhet.5570150407
কলিন ম্যাকডোনাল্ড

কলিন ক্যাম্পবেল ম্যাকডোনাল্ড, এএম (ইংরেজি: Colin McDonald; জন্ম: ১৭ নভেম্বর, ১৯২৮; মৃত্যু: ১১ জানুয়ারী, ২০২১) ভিক্টোরিয়ার গ্লেন আইরিশ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৬১ সময়কালে ৪৭টি টেস্টে অংশ নিয়েছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। পাশাপাশি মাঝে-মধ্যে উইকেট-রক্ষকেরও দায়িত্ব পালন করেছেন কলিন ম্যাকডোনাল্ড। স্কট কলেজ মেলবোর্ন থেকে পড়াশোনা করার পর মেলবোর্ন বিশ্ববিদ্যালয়ে ভর্তি হন। টমস ও ম্যাকডোনাল্ড তাদের রাজ্য দল ভিক্টোরিয়ার পক্ষে ব্যাটিং উদ্বোধনে মাঠে নামতেন। ঐ মৌসুমে একই ক্লাব দল ও মেলবোর্ন বিশ্ববিদ্যালয়ের পক্ষেও ব্যাটিং উদ্বোধনে নেমেছিলেন। খেলা থেকে অবসর নেয়ার পর টমস চিকিৎসাকর্মে ধাত্রীবিদ্যাবিশারদের ভূমিকায় অবতীর্ণ হলে ম্যাকডোনাল্ড জিম বার্কের সাথে সফলতম উদ্বোধনী জুটি গড়তে সক্ষম হন। ১৯৫৮-৫৯ ও ১৯৬০-৬১ মৌসুমে ভিক্টোরিয়ার অধিনায়কেরও দায়িত্ব পালন করেন। ২৫ জানুয়ারি, ১৯৫২ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। সফরকারী ওয়েস্ট ইন্ডিজের বিপক্ষে সিরিজের পঞ্চম টেস্টে সতীর্থ ও উদ্বোধনী ব্যাটসম্যান জর্জ টমস-সহ রিচি বেনো’র একযোগে অভিষেক হয়েছিল। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল। ১৯৫৬ সালে ওল্ড ট্রাফোর্ড টেস্টে জিম লেকার ১৯ উইকেট পেয়েছিলেন যা জিম লেকারের টেস্ট নামে পরিচিতি পায়। উভয় ইনিংসে যথাক্রমে ৩২ ও ৮৯ রান সংগ্রহ করে সফরকারী অস্ট্রেলিয়া দলের সর্বোচ্চ রান সংগ্রহকারী ছিলেন তিনি। ১৯৫৮-৫৯ মৌসুমে ইংরেজ দলের বিপক্ষে অনুষ্ঠিত অ্যাশেজ সিরিজে নিজের খেলোয়াড়ী জীবনের স্বর্ণশিখরে আরোহণ করেন। টেস্ট ক্রিকেটের ইতিহাসে এক পঞ্জিকাবর্ষে সর্বাধিক রান তোলার কৃতিত্ব অর্জন করেন ১৯৫৯ সালে। অ্যাডিলেডে সিরিজের চতুর্থ টেস্টে ব্যক্তিগত সর্বোচ্চ ১৭০ রান তুলেন। তবে, দ্বিতীয় দিনের অধিকাংশ সময় রিটায়ার্ড হার্ট ছিলেন। মেলবোর্নের নিজ মাঠে অনুষ্ঠিত ৫ম টেস্টে দ্বিতীয় সেঞ্চুরি করেন। ১৯৬১ সালে ইংল্যান্ড সফরে যান। কিন্তু, কব্জির আঘাতের কারণে তাকে টেস্ট ক্রিকেট থেকে অবসরগ্রহণ করতে হয়। সংক্ষিপ্তকালের জন্য বিদ্যালয়ে শিক্ষকতা করেন। বীমা প্রতিষ্ঠানের দালাল হিসেবে কাজ করার পর টেনিস অস্ট্রেলিয়ার নির্বাহী পরিচালক মনোনীত হন। ১৯৬০-এর দশক থেকে ১৯৭০-এর দশক পর্যন্ত এবিসি’র ক্রিকেট ধারাভাষ্যকার হিসেবে কাজ করেন। তার জ্যেষ্ঠ ভ্রাতা ইয়ান ম্যাকডোনাল্ড ও কাকাতো ভাই কিথ রিগ ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণ করেছেন। Test debut scorecard. কলিন পিঞ্চ ইয়ান চ্যাপেল মেলবোর্ন ক্রিকেট ক্লাব অস্ট্রেলীয় টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা Profile from Victorian Premier Cricket "For Club And Country" (2000), Ken Williams, Melbourne Cricket Club Library, p. 57-58. (PDF) ইএসপিএনক্রিকইনফোতে কলিন ম্যাকডোনাল্ড (ইংরেজি) ক্রিকেটআর্কাইভে কলিন ম্যাকডোনাল্ড (সদস্যতা প্রয়োজনীয়) (ইংরেজি)
বাংলাদেশ সচিবালয়

সচিবালয় বা বাংলাদেশ সচিবালয় বাংলাদেশ সরকারের প্রশাসনিক সদর দপ্তর। বাংলাদেশ সরকারের সকল নির্বাহী বিভাগীয় কার্য সচিবালয়ে সম্পন্ন হয়। এটি বাংলাদেশের রাজধানী ঢাকার সেগুন বাগিচাতে অবস্থিত। ১৯৪৭ সালে নির্মিত একগুচ্ছ ভবন নিয়ে সচিবালয় গঠিত হয়, যা ১৯৭১ সাল পর্যন্ত পূর্ব পাকিস্তানের প্রাদেশিক সরকারের সচিবালয় হিসেবে কার্যরত ছিল। সচিবালয়কে প্রধানমন্ত্রীর কার্যালয়ের আরও নিকটবর্তী করতে সরকার বহু বছর ধরে শের-ই-বাংলা নগরে একটি নতুন সচিবালয় তৈরির পরিকল্পনা করছে। নতুন ভবনটি বিশ্বখ্যাত স্থপতি লুই কানের তৈরি জাতীয় সংসদ ভবন ভবনের নকশার অনুরূপ করার বিবেচনা করা হচ্ছে। বর্তমান ভবনের বিকল্প প্রস্তাব করার জন্য সাবেক প্রধানমন্ত্রী শেখ হাসিনা একটি কমিটি গঠন করেন। এটি ১৪ তলা ফাউন্ডেশনের উপর চারটি নয় তলা ভবনসহ ৩২ একর জমির উপর নির্মিত হবে। তবে আপাতত রমনা থেকে সচিবালয় সরানোর চিন্তা বাদ দেওয়া হয়েছে। ভবন # ১ মন্ত্রিপরিষদ বিভাগ জনপ্রশাসন মন্ত্রণালয় ভবন # ৩ বাণিজ্য মন্ত্রণালয় স্বাস্থ্য ও পরিবার কল্যাণ মন্ত্রণালয় ক. স্বাস্থ্যসেবা বিভাগ খ. মেডিকেল শিক্ষা ও পরিবার কল্যাণ বিভাগ ভবন # ৪ পার্বত্য চট্টগ্রাম বিষয়ক মন্ত্রণালয় কৃষি মন্ত্রণালয় খাদ্য মন্ত্রণালয় তথ্য মন্ত্রণালয় আইন, বিচার ও সংসদ বিষয়ক মন্ত্রণালয় ক. আইন ও বিচার বিভাগ খ. আইন ও সংসদ বিষয়ক বিভাগ ভূমি মন্ত্রণালয় দুর্যোগ ব্যবস্থাপনা ও ত্রাণ মন্ত্রণালয় ভবন # ৫ গৃহায়ন ও গণপূর্ত মন্ত্রণালয় ভবন # ৬ প্রাথমিক ও গণশিক্ষা মন্ত্রণালয় সংস্কৃতি বিষয়ক মন্ত্রণালয় শিক্ষা মন্ত্রণালয় ক. মাধ্যমিক ও উচ্চশিক্ষা বিভাগ খ. কারিগরি ও মাদ্রাসা শিক্ষা বিভাগ বিদ্যুৎ, জ্বালানি ও খনিজ সম্পদ মন্ত্রণালয় বিদ্যুৎ বিভাগ জ্বালানি ও খনিজ সম্পদ বিভাগ পরিবেশ ও বন মন্ত্রণালয় মৎস্য ও প্রাণিসম্পদ মন্ত্রণালয় বস্ত্র ও পাট মন্ত্রণালয় নৌপরিবহন মন্ত্রণালয় সমাজকল্যাণ মন্ত্রণালয় মহিলা ও শিশু বিষয়ক মন্ত্রণালয় বিজ্ঞান ও প্রযুক্তি মন্ত্রণালয় ভবন # ৭ পানি সম্পদ মন্ত্রণালয় যুব ও ক্রীড়া মন্ত্রণালয় ডাক, টেলিযোগাযোগ ও তথ্য প্রযুক্তি মন্ত্রণালয় ক. ডাক ও টেলিযোগাযোগ বিভাগ স্থানীয় সরকার, পল্লী উন্নয়ন ও সমবায় মন্ত্রণালয় ক. স্থানীয় সরকার বিভাগ খ. পল্লী উন্নয়ন ও সমবায় বিভাগ শ্রম ও কর্মসংস্থান মন্ত্রণালয় অর্থ মন্ত্রণালয় অর্থ বিভাগ আর্থিক প্রতিষ্ঠান বিভাগ অভ্যন্তরীণ সম্পদ বিভাগ সড়ক পরিবহন ও সেতু মন্ত্রণালয় সড়ক পরিবহন ও মহাসড়ক বিভাগ ভবন # ৮ স্বরাষ্ট্র মন্ত্রণালয় *** জননিরাপত্তা বিভাগ *** সুরক্ষা সেবা বিভাগ ধর্ম বিষয়ক মন্ত্রণালয় প্রধানমন্ত্রীর কার্যালয় (বাংলাদেশ) জাতিসংঘ সচিবালয় বাংলাদেশ সরকার ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "সচিবালয়"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "সংরক্ষণাগারভুক্ত অনুলিপি"। ২৭ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৭।  http://www.thedailystar.net/tags/bangladesh-secretariat "সচিবালয় স্থানান্তর হচ্ছে না"। বাংলা ট্রিবিউন। ২৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২১।  "মন্ত্রণালয় ও বিভাগসমূহ মন্ত্রিপরিষদ বিভাগ-গণপ্রজাতন্ত্রী বাংলাদেশ সরকার"। www.cabinet.gov.bd।  বাংলাদেশ প্রবেশদ্বার
কাদিস জেলা

কাদিস জেলা আফগানিস্তান এর বাদঘিজ প্রদেশ এর দক্ষিণ অংশে অবস্থিত একটি অন্যতম জেলা।পূর্বে জাওয়ান্দ জেলা, পশ্চিমে কালা আই নাউ, উত্তরে মুকুর এবং মুরঘাব জেলা। জেলাটির দক্ষিণে হেরাত প্রদেশ। কাদিস হচ্ছে এটির রাজধানী শহর। চাহার আঈমাকের ফিরোজকো গোষ্ঠী কোন এক সময়ে এলাকাটি দখল করে নিয়েছিল। Jonathan L. Lee (১৯৯৬)। The "ancient supremacy": Bukhara, Afghanistan, and the battle for Balkh, 1731-1901। BRILL। পৃষ্ঠা 151–। আইএসবিএন 978-90-04-10399-3। সংগ্রহের তারিখ ৩১ মার্চ ২০১১।
বেইলি নোবেল

বেইলি এনন নোবেল (জন্ম অক্টোবর ১৩, ১৯৯০) একজন মার্কিন অভিনেত্রী, তবে সম্ভবতঃ তিনি মার্কিন টেলিভিশন চ্যানেল এইচবিওতে প্রচারিত ভ্যাম্পায়ার চিত্রনট্যমূলক ধারাবাহিক দ্য ব্লাড (২০১৩–২০১৪) এ একটি চিরিত্র সেরিফ এন্ডি বেলেফলেওরের অর্ধ-পরী কন্যা "এডিলিন বেলেফলেওর" হিসেবে অভিনয় করার জন্য এবং ২০০৮ সালে মুক্তিপ্রাপ্ত ফ্রেঞ্চ-কানাডিয়ান চলচ্চিত্র মার্টারস এর ২০১৫ সালের ২০১৫ সালে পুননির্মিত মার্কিন অধীরতামূলক চলচ্চিত্র মার্টারস এ "এনা এসাওয়ী" চরতিত্রে অভিনয় করার জন্য সবচেয়ে প্রকৃষ্ঠভাবে পরিচিতি লাভ করেন। "Bailey Noble Biography"। Buddy TV। সংগ্রহের তারিখ আগস্ট ২০, ২০১৪।  "'True Blood's' Bailey Noble Upped to Series Regular (Exclusive)"। The Hollywood Reporter। সেপ্টেম্বর ১৭, ২০১৩। সংগ্রহের তারিখ জুন ৩০, ২০১৪।  "'True Blood's' Bailey Noble Interview"। Hollywood Life। জুন ২২, ২০১৪। সংগ্রহের তারিখ জুলাই ১৮, ২০১৪।  "First 'Martyrs' Still of Bailey Noble"। Hollywood Life। জুন ২২, ২০১৪। সংগ্রহের তারিখ জুলাই ১৮, ২০১৪।  ইন্টারনেট মুভি ডেটাবেজে বেইলি নোবেল (ইংরেজি)
সন্ন্যাসী

সন্ন্যাসী (বাংলা উচ্চারণ: [সন্ন্যাসী] (শুনুন)) হলো এমন এক ব্যক্তি বিশেষ যিনি কিছু ধর্মীয় আচার-আচরণ পালন করে থাকেন। সন্ন্যাসী অর্থ যিনি সন্ন্যাস ব্রত, তথা, সংসার ত্যাগ করেছেন, গৃহত্যাগী বা বিরাগী। মূলতঃ সংসারত্যাগ করে যারা ঈশ্বরের চিন্তায় মগ্ন থাকে বা ভিক্ষুধর্ম অবলম্বন করে তাদের সন্ন্যাসী বলে। এর স্ত্রীলিঙ্গ হলোঃ সন্ন্যাসিনী। "সন্ন্যাসী"। english-bangla.com। সংগ্রহের তারিখ ১ জানুয়ারি ২০১৮।
চায়নাটাউন, কলকাতা

চায়নাটাউন, কলকাতা শব্দটি দ্বারা নিম্নের যেকোন বিষয় নির্দেশ করা হতে পারে: ট্যাংরা, কলকাতা তিরেত্তা বাজার এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বোলান গান

বোলান গান বা বোলান হল প্রধানত পশ্চিমবঙ্গের লোকগান তথা বাংলার এক প্রাচীন লোকগান। বোলান গান বাংলার লোকস্কৃতির একট অনন্য অবদান। এক সময় বীরভূম, নদিয়া, বর্ধমান, মুর্শিদাবাদের বিস্তীর্ণ এলাকায় বোলান গান প্রচলিত ছিল। বিশিষ্ট লোক সংস্কৃতি গবেষক ওয়াকিল আহমেদ তার ‘বাংলার লোকস্কৃতি’ বইতে লিখেছেন, বোলান গান বাঁধা হয় পালার আকারে। এতে লঘু, গুরু উভয় বিষয়েরই স্থান আছে। গুরু বিষয় খণ্ডগীতি, আর লঘু বিষয় রঙপাঁচালি নামে পরিচিত। এখানে একটি দল যখন গায়, অন্য দল ধুয়া দেয়। এ ভাবেই এগিয়ে চলে বোলান। বোলান গানের জনক : স্বর্গীয় শ্রী প্রাণ বল্লভ দে পণ্ডিত সাটুই নিবাসী। তবে সময়ের সঙ্গে সঙ্গে বাংলার বেশির ভাগ লোকোগান, যেমন- ভাদু, আলকাপ প্রভৃতি লোকশিল্পের মতোই বোলানের ঐতিহ্যও ফিকে হয়ে এসেছে। বঙ্গীয় শব্দকোষ থেকে জান যায় ‘বোলান’ শব্দের অর্থ সম্ভাষণ বা প্রবচন। মতান্তরে ‘বুলা’ বা ভ্রমণ থেকেও বোলান গানের উৎপত্তি হতে পারে বলে মনে করেন একদল লোক গবেষক। বাংলায় তুর্কি আক্রমণের পর থেকে শিবের গাজন উপলক্ষে বোলান গান গাওয়া শুরু হয়। বোলান গানের মূলত ৪টি প্রকার— দাঁড় বোলান, পালা বোলান, সখী বোলান ও শ্মশান বোলান। বোলান গান একটি দল হিসাবে গাওয়া হয়। এই গান ঢোল এর বাজনার তালে গাওয়া হয়। ঢোল বাদকরা ঢোল বাজায় আর দলপতি গান করে। অনেক সময় এই গানের সঙ্গে নৃত্য শিল্পী থাকে যারা গানের তালে তালে নৃত্য করে। দলপতির সঙ্গে সহযোগিরাও গান করে। সহযোগিদের গান গাওয়াকে বলা হয় ধৌয়া তোলা। বোলানগান সামাজিন ও পৌরানিক বা দেবদেবীদের নিয়ে পালা আকারে উপস্থাপন করা হয়। পালা বাদার জন্য একজন থাকেন প্রতিটি দলে। দুর্গা ও শিবের বোলান পালা বেশ জনপ্রীয়। গাজনের অনুষ্ঠানে বোলান গান হিসাবে বোলান গান গাওয়া হয়। আসরের শুরুতে গুরু বন্দনা করে বোলান গাইতে পছন্দ করেন নদিয়ার বোলান শিল্পীরা। এরই একটি নিচে দেখুন- গুরুর নাম প্রহ্লাদ পাটনি, কৃষ্ণপুরে বাড়ি তাঁর চরণ স্মরণ করে দেশবিদেশে ঘুরি নদিয়া জেলার অন্তর্গত কৃষ্ণগঞ্জ থানা ডাকঘর হয় শিবনিবাস, এই তাঁর ঠিকানা।’’ — -গুরু বন্দনা মূলক গান "লুপ্তপ্রায় বোলান গানের ভবিষ্যৎ কী, প্রশ্ন মঞ্চে"। আনন্দবাজার প্রত্রিকা। ৩০ আগস্ট ২০১৫। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৭।  "হারিয়েছে পৌরাণিক পালা, চলছে 'বউ কেমন আছো'"। আনন্দবাজার প্রত্রিকা। ২৩ এপ্রিল ২০১৩। সংগ্রহের তারিখ ২৪ ডিসেম্বর ২০১৭।  line feed character in |শিরোনাম= at position 24 (সাহায্য) "গানে গানে প্রতিবাদ নদিয়ার বোলান-শিল্পীদের"। আনন্দবাজার প্রত্রিকা। ১৫ এপ্রিল ২০১৭। সংগ্রহের তারিখ ২৪ ডিসেম্বর ২০১৭।
ওয়েস্টফেলিয়া শান্তিচুক্তি

ওয়েস্টফেলিয়া শান্তিচুক্তি হল ইউরোপে ধর্ম এবং রাজনীতি নিয়ে ১৬১৮ সাল থেকে শুরু হওয়া যুদ্ধের সমাপ্তির জন্য স্বাক্ষরিত শান্তিচুক্তি। এটি ১৬৪৮ সালের ২৪ অক্টোবর জার্মানির ওয়েস্টফেলিয়া নামক স্থানে স্বাক্ষরিত হয়। ইউরোপে শান্তি প্রতিষ্ঠায় ১৬৪৮ সালে স্বাক্ষরিত এই চুক্তির ফলে ৩০ বছরের যুদ্ধ সমাপ্ত হয়। ওয়েস্টফালিয়ার চুক্তি সম্পাদিত হয়েছিল ইউরোপের বিভিন্ন দেশ অর্থাৎ স্পেন, ফ্রান্স, পর্তুগাল, নেদারল্যান্ডস, ওয়েস্টফালিয়ার, পবিত্র রোম সাম্রাজ্য, সুইডেন, রাশিয়া, ইংল্যান্ড, পোল্যান্ড সহ অন্যান্য দেশের মধ্যে। এসব দেশ প্রায় ৩০ বছর (১৬১৮-১৬৪৮) যাবত যুদ্ধে লিপ্ত ছিল। এ যুদ্ধে প্রায় ৮০ লক্ষ সামরিক ও বেসামরিক লোক হতাহত হয়। মূলত যুদ্ধের পরিসমাপ্তি ঘটিয়ে শান্তি স্থাপনই এই চুক্তির উদ্দেশ্য ছিল। শান্তি প্রতিষ্ঠায় মোট ৩টি চুক্তি স্বাক্ষরিত হয়। যথাঃ- ১. পিস অব মুনস্টার (নেদারল্যান্ডস বনাম স্পেন) ২. মুনস্টার চুক্তি (পবিত্র রোম সাম্রাজ্য বনাম ফ্রান্স) ৩. অসনাব্রুক চুক্তি (পবিত্র রোম সাম্রাজ্য বনাম সুইডেন) রাষ্ট্রসমূহ পরস্পরের সার্বভৌমত্বকে স্বীকৃতি প্রদান করে। অপর রাষ্ট্রের অভ্যন্তরীণ বিষয়ে হস্তক্ষেপ না করা। একটি রাষ্ট্র অন্য আরেকটি রাষ্ট্রের রাজনীতি, অর্থনীতি বিষয়ে হস্তক্ষেপ করলে সেটা আন্তর্জাতিক আইনের লঙ্ঘন হিসেবে বিবেচিত হবে। রাষ্ট্রের আইনগত সম অধিকার প্রতিষ্ঠা। চিরস্থায়ী, প্রকৃত ও আন্তরিক বন্ধুত্ব ও বৈশ্বিক শান্তির অঙ্গীকার। Clodfelter, Micheal (2017). Warfare and Armed Conflicts: A Statistical Encyclopedia of Casualty and Other Figures, 1492–2015. McFarland. p. 40. আইএসবিএন ৯৭৮-০-৭৮৬৪-৭৪৭০-৭.
হিরাম কক্স

হিরাম কক্স (১৭৬০-১৭৯৯) একজন ব্রিটিশ কূটনীতিক, যিনি ১৮ শতকে বঙ্গ ও বার্মায় কর্মরত ছিলেন। বাংলাদেশের কক্সবাজার শহরটির নাম তার নামে নামকরণ করা হয়। ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাঙলার গভর্নর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন। এবং শরণার্থীদের পুণর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। যা পরে কক্সবাজার হিসেবে পরিচিতি লাভ করে। হিরাম কক্স এশিয়াটিক সোসাইটির সদস্য ছিলেন, তিনি এর সাময়িকী এশিয়াটিক রিসার্চে এশিয়ার সংস্কৃতির উপর পাণ্ডিত্যপূর্ণ নিবন্ধ লিখেছেন। তিনি দাবার চারজন খেলোয়াড়ের খেলার উৎপত্তি সম্পর্কিত তার তত্ত্বের জন্য সর্বাধিক পরিচিত, যা কক্স-ফোর্বস তত্ত্ব হিসাবে পরিচিত। জি. পি. রামচন্দ্র (সেপ্টেম্বর ১৯৮১)। "Captain Hiram Cox's Mission to Burma, 1796-1798: A Case of Irrational Behaviour in Diplomacy" (ইংরেজি ভাষায়)। ক্যামব্রিজ ইউনিভার্সিটি প্রেস। সংগ্রহের তারিখ ২০১২-১২-২৭।  Literary Gazette and Journal of Belles Lettres, Arts, Sciences, Volume 8 (ইংরেজি ভাষায়)। ১৮৪২-০৮-০৭। সংগ্রহের তারিখ ২০১২-১২-২৭।  "কক্সবাজার ভ্রমণের যত কথা"। বাংলানিউজটোয়েন্টিফোর.কম। ২০১৪-০২-০৮। সংগ্রহের তারিখ ২৪ ডিসেম্বর ২০১৭।  ডানকান ফোর্বস (ভাষাবিদ) (১৮৬০)। The History of Chess [দাবার ইতিহাস] (ইংরেজি ভাষায়)। Wm H Allen & Co। সংগ্রহের তারিখ ২০১২-১২-২৭।
আচমত আলী খান

মৌলভী আচমত আলী খান হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। মৌলভী আসমত আলী খান ১৯০৭ সালে ব্রিটিশ ভারতে (বর্তমান বাংলাদেশ) জন্মগ্রহণ করেন । তিনি খুব অল্প বয়সেই আইন থেকে স্নাতক হন এবং সামাজিক কাজ শুরু করেন। তাঁর জ্যেষ্ঠপুত্র শাজাহান খান বাংলাদেশ সরকারের নৌপরিবহন মন্ত্রী ছিলেন। ১৯৫৪ সালে পূর্ববাংলা নির্বাচনের সময় খান এমএলএ নির্বাচিত হয়েছিলেন। পরবর্তীতে ১৯৫৪ সালে তিনি এমপি নির্বাচিত হন। ১৯৭৩ সালে খান ফরিদপুর-১৪ থেকে প্রথম জাতীয় সংসদ নির্বাচনে সংসদ সদস্য নির্বাচিত হন। তিনি মাদারীপুর আওয়ামী লীগের প্রতিষ্ঠাতা সদস্য ও সভাপতিও ছিলেন। আচমত আলী খান ২১ অক্টোবর ১৯৯৩ সালে মৃত্যুবরণ করেন। এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা "নৌপরিবহন মন্ত্রীর পিতা মৌলভি আচমত আলী খানের ২৪তম মৃত্যুবার্ষিকী কাল"। দৈনিক ইনকিলাব অনলাইন। ২০ অক্টোবর ২০১৭। সংগ্রহের তারিখ ২৪ ডিসেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৭।  "Asmat Ali's death anniv today"। Daily Sun (ইংরেজি ভাষায়)। সংগ্রহের তারিখ ২০১৮-১২-৩১।  "BNP not a pro-liberation party: Shipping Minister"। theindependentbd.com। সংগ্রহের তারিখ ২০১৮-১২-৩১।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৪ ডিসেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৪ ডিসেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৭।